Ir-Regolament tal-Kummissjoni (KE) Nru 10422002
tal-14 ta’ Ġunju 2002
li jemenda r-Regolament (KE) Nru 919/94 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 404/93 dwar l-organizzazjonijiet tal-produtturi tal-banana
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KEE) Nru 404/93 tat- 13 ta’ Frar 1993 dwar l-organizzazjoni komuni tas-suq fil-banana [1], kif emendat l-aħħar mir-Regolament (KE) Nru 2587/2001 [2], u partikolarment l-Artikolu 9 miġjub fih,
Billi:
(1) Ir-Regolament tal-Kummissjoni (KE) Nru 919/94 [3], kif emendat mir-Regolament (KE) Nru 630/1999 [4], jistabbilixxi regoli dettaljati għal l-applikazzjoni tar-Regolament (KE) Nru 40493 dwar organizzazjonijiet tal-produtturi tal-banana. Jistabbilixxi partikularment il-kondizzjonijiet għar-rikonxximent ta’ organizzazjonijiet tal-produtturi u l-Anness I għalih jistabbilixxi l-volum minimu tal-produzzjoni ta’ banana li tinbiegħ fis-suq u l-għadd minimu ta’ produtturi li l-organizzazzjonijiet għandhom jipprovaw li għandhom bħala membri.
(2) Sabiex jiġu mwettqa id-dmirijiet ekonomiċi assenjati lill-organizzazzjonijiet tal-produtturi dwar il-produzzjoni u l-marketing, biex iżidu d-dħul mill-marketing u sabiex itejbu l-immaniġġjar tas-settur, il-ħolqien ta’ unitajiet akbar għandu jkun inkoraġġit u l-għatbiet ta’ l-għadd ta’ membri u l-volumi ta’ prodotti għall-bejgħ għandhom jiżdiedu. Għal dan il-għan, l-applikazzjoni tal-livelli ta’ kwalifikazzjoni stabbilita għall-produzzjoni tar-reġjuni Franċiżi għandha tiġi estiża għall-gżejjer Kanari. Li jogħlew il-livelli ta’ kwalifika fir-reġjuni oħra ta’ produzzjoni fil-Greċja u l-Portugall mhijiex għażla fattibbli, minħabba l-karatteristiċi tal-organizzazjonijiet tal-produtturi.
(3) Biex ikun faċilitat it-twaqqif ta’ organizzazjonijiet tal-produtturi adattati għall-livelli ġodda ta’ kwalifiki, għall-2002 l-ultimatum sabiex il-membri ta’ l-organizzazjonijiet tal-produtturi stabbiliti fi Spanja għandhom jinnotifikaw kwalunkwe intenzjoni li jirriżenjaw għandha tiġi estiża.
(4) L-għajnuna maħsuba fl-Artikolu 6 tar-Regolament (KEE) Nru 404/93 m’għandiex tiġi prvdita lill-organizzazjonijiet ta’ produtturi li jikkonsistu f’membri ta’ organizzazjonijiet ta’ produtturi li jkunu ibbenifikaw minn din l-iskema ta’ għajnuna.
(5) Sabiex l-organizzazjonijiet tal-produtturi jkunu mħollija jad-dattaw għall-livelli ġodda ta’ kwalifikazzjoni, id-dispożizzjonijiet ta’ dan ir-Regolament għandhom japplikaw mill-1 ta’ Jannar 2003, bl-eċċezzjoni tad-dispożizzjoni dwar in-notfika tar-riżenji li g]andhom jingħataw fl-2002 li għandu japplika mid-data tad-dħul fis-seħħ ta’ dan ir-Regolament.
(6) ir-Regolament (KE) Nru 919/94 għandu għalhekk ikun emendat.
(7) il-miżuri maħsuba f’ dan ir-Regolament huma skond l-opinjoni tal-Kumitat ta’ ġestjoni dwar il-Banana,
ADDOTTAT DAN IR-REGOLAMENT:
Artikolu 1
Permezz tal-preżenti r-Regolament (KE) Nru 919/94 huwa emendat kif ġej:
1. It-tieni subparagrafu li ġej huwa miżjud għal l-Artikolu 5(ċ):
"Minkejja l-ewwel subparagrafu, fil-każ ta’ organizzazjonijiet tal-produtturi stabbiliti fi Spanja, in-notifika ta’ kwalunkwe intenzjoni ta’ riżenja li għandha tingħata fl-2002 għandha tingħata sa mhux aktar tard mill-15 ta’ Ottubru."
2. L-Artikolu 10 huwa sostitwit b’dan li ġej:
"L-Artikolu 10
Għajnuna biex jiġi inkoraġġit it-twaqqif u tingħata għajnuna għall-operazzjoni amministrattiva ta’ l-organizzazjonijiet tal-produtturi msemmija fl-Artikolu 6(1) tar-Regolament (KEE) Nru 404/93 m’għandhiex tingħata lill-organizzazjonijiet tal-produtturi li jkunu rċevew l-għajnuna maħsuba fl-Artikolu 10 tar-Regolament (KEE) Nru 1360/78 jew fl-Artikolu 10 tar-Regolament tal-Kunsill (KE) Nru 952/97 [5] u li jkunu magħmula minn membri li qabel kienu membri ta’ organizzazjonijiet li jkunu bbenefikaw minn dik l-għajnuna."
3. L-Anness I għar-Regolament (KE) Nru 919/94 huwa sostitwit mit-test fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Jannar 2003. Madankollu, l-Artikolu 1(1) għandu japplika mid-data tad-dħul fis-seħħ ta’ dan ir-Regolament.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, fl-14 ta’ Ġunju 2002.